פגיעה ביבשה

ממוזער|275x275 פיקסלים|הוריקן מריה איבד את מבנהו האופייני לאחר שהגיע לחוף בפוארטו ריקו
שמאל|ממוזער|275 פיקסלים| הוריקן צ'ארלי (Hurricane Charley) היה סופה טרופית קצרה אך הרסנית בעונת ההוריקנים של 2004 באוקיינוס האטלנטי, הווידאו מתאר את רגע השיא שלו – הפגיעה ביבשה (landfall) כשהיה בקטגוריה 4, עם רוחות של עד 233 קמ"ש. האירוע התרחש ב-13 באוגוסט 2004, ליד העיירה פונטה גורדה (Punta Gorda) בפלורידה, דרום-מזרח ארצות הברית.
פגיעה ביבשה (באנגלית: Landfall ) היא אירוע שבו סערה נעה מעל יבשה לאחר ששהתה מעל פני שטח מים כגון ים, אוקיינוס.

 ציקלון טרופי 

שמאל|ממוזער|275px|מבנה ההוריקן ועין הסערה
ציקלון טרופי מסווג כציקלון שהגיע אל היבשה כאשר מרכז הסערה חוצה את קו החוף; בציקלון טרופי חזק יחסית, מדובר ברגע שבו מרכז עין הסערה נע מעל היבשה. בשלב זה נגרמים מרבית הנזקים הנובעים מהציקלון, שכן רוב אנרגיית הסערה וגורמי ההרס של מערכות מסוג זה מרוכזים בקרבת קיר העין. השפעות אלה כוללות את שיאו של גל הסערה (נחשון הסערה או גאות הסערה), חדירת רוחות עזות אל היבשה וגשמים כבדים הגורמים לשיטפונות. שילוב גורמים זה, בצירוף ים גואה, עלול להביא לבליה חופית ניכרת.

כאשר ציקלון טרופי מגיע אל היבשה, עין הסערה נוטה להיסגר על עצמה בשל גורמים סביבתיים שליליים, כגון חיכוך מוגבר עם פני השטח, המביא לירידת גובה הגלים, וחדירת אוויר יבש ממקור יבשתי. מהירותן המרבית של הרוחות הקבועות פוחתת באופן טבעי ככל שהציקלון מתקדם אל פנים היבשה, בשל הבדלי החיכוך בין פני הים לפני היבשה ובין האטמוספירה.

יש להבחין בין המונח "פגיעה ביבשה" לבין המונח "פגיעה ישירה". פגיעה ישירה מתרחשת כאשר ליבת הרוחות החזקות או קיר העין של הסערה מגיעים אל היבשה, אך מרכז הסערה נותר מעל הים. ההשפעות במקרים אלה עשויות להיות דומות מאוד לאלה של הגעה מלאה אל היבשה. השימוש במונח "פגיעה ישירה" נעשה כאשר רדיוס הרוחות המרבי של הציקלון נע מעל היבשה בעוד שעין נותרת מעל פני הים. השפעותיה של פגיעה ישירה כוללות ים גועש וגלים גבוהים, גשמים עזים העלולים לגרום לשיטפונות, נחשולי סערה קלים, סחיפת חופים, רוחות חזקות, ולעיתים גם סופות רעמים עזות המלוות בטורנדו בשוליה החיצוניים של המערכת.

סערות, ובהם ציקלונים טרופיים, עשויות להיות נרחבות מאוד. רוחות מסוכנות, גשמים והצפות עלולים להשפיע על אזורים הסמוכים למרכז הסערה, גם אם שמבחינה טכנית טרם אירעה פגיעה ביבשה. משום כך, חשוב להעריך מראש את עוצמת ההשפעה הצפויה של סערות מסוג זה, להיות מודעים למיקומן הכללי וליבשות או לאזורים הקרובים למוקד העיקרי של הסערה.

 התפוגגות הציקלון הטרופי 
ציקלונים טרופיים מתפוגגים כאשר הם אינם מסוגלים עוד לשאוב מספיק אנרגיה ממי האוקיינוס החמים. כפי שצוין לעיל, סערה שפגעה ביבשה, וממשיכה לנוע מעל היבשה מאבדת בפתאומיות את מקור האנרגיה שלה ומחלישה את עצמתה במהירות.

ציקלון טרופי שנותר מעל פני הים ונע אל קווי רוחב גבוהים יותר (מקו המשווה צפונה או דרומה) משנה את מבנהו והופך לציקלון חוץ-טרופי, כאשר הוא נתקל במים קרים יותר. המעבר מציקלון טרופי לציקלון חוץ-טרופי מאופיין בעלייה בקוטר הסערה ובשינוי צורתה ממעגלית לצורה דמוית פסיק או האות V, כאשר רצועות הגשם שלה מתארגנות מחדש. לציקלון חוץ-טרופי יש בדרך כלל לחץ אוויר גבוה יותר במרכזו, ולכן מהירויות הרוח שלו נמוכות יותר. ציקלונים חוץ-טרופיים, שמקור האנרגיה שלהם הוא בהבדלי טמפרטורה בין צפון לדרום, נחלשים ומתפוגגים בתוך מספר ימים.

 נד מים טורנדי 
כאשר נד מים טורנדי (tornadic waterspout) מגיע אל היבשה, הוא מסווג מחדש כטורנדו, אשר עשוי לגרום לאחר מכן לנזקים באזורים פנימיים יותר. לעומת זאת נד מים רגיל נוטה להתפוגג במהירות עם הגעתו אל היבשה, עקב חיכוך מוגבר עם פני הקרקע וירידה בכמות האוויר החם המזין את עמוד ענן המשפך.

 ראו גם 
 סופה טרופית
 סולם ספיר-סימפסון
 הוריקן מליסה

קישורים חיצוניים

 השירות המטאורולוגי הישראלי, מדוע אין הוריקנים באזורינו? 
 סולם ספיר-סימפסון, באתר National Hurricane Center 
 .
[https://www.merriam-webster.com/dictionary/landfall

 מבט על העין של הוריקן הלן. מספר שעות לפני פגיעה ביבשה


 הערות שוליים 

*
קטגוריה:סופות
קטגוריה:מטאורולוגיה
קטגוריה:הוריקנים
קטגוריה:תופעות מטאורולוגיות